**MODEL DE CONTRACT**

*Servicii organizare eveniment „Digital Innovation Zone Transformare Digitală 2.0”*

*în perioada 28-29 martie 2024 la Iași*

**PREAMBUL**

În temeiul Legii nr. 98/2016 privind achizitiile publice si ale Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/ acordului-cadru din Legea nr. [98/2016](http://idrept.ro/00178257.htm) privind achizițiile publice, s-a încheiat prezentul contract de prestări servicii între:

1. **PĂRŢILE**

**Agenția pentru Dezvoltare Regională Nord-Est**, cu sediul în Piatra Neamț, str. Lt. Draghiescu, nr. 9, jud. Neamț, telefon/fax: 0233218071/0233218072, cod fiscal 11616139, cod IBAN RO97BRDE280SV08989202800, deschis la BRD Sucursala Piatra Neamț, reprezentată prin dl Vasile ASANDEI - Director General, în calitate de Achizitor (Autoritate Contractantă), pe de o parte

**și**

**……..............… ,** cu sediul in loc. ……………, Str………….., nr…………, Etaj ….., Sector/Judet………….., telefon: ……………., fax: ……………….., nr inreg ONRC ....................avand codul fiscal ……………, cont RO ……….. Banca...., reprezentata prin dl/dna. ……………….. – Administrator in calitate de Contractant (Prestator), pe de alta parte.

**2. TERMENI ȘI DEFINIȚII**

**2.1** În prezentul contract următorii termeni vor fi interpretați astfel:

1. **Achizitor (Autoritate contractantă) şi Contractant (Prestator)** - părțile contractante așa cum acestea sunt numite in contract; **beneficiar** - beneficiarul contractului, respectiv achizitorul;
2. **contract** - actul juridic care reprezintă acordul de voinţă al celor două părţi, încheiat între o autoritate contractantă, în calitate de “achizitor”, şi un prestator de servicii, în calitate de “contractant”; reprezintă prezentul contract şi toate Anexele sale;
3. **prețul contractului -** prețul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract, acceptate ca fiind corespunzătoare de către achizitor;
4. **servicii** - activităţi a căror prestare fac obiect al contractului;
5. **produse** - echipamente, maşini, utilaje, materiale, obiecte promoționale şi orice alte bunuri cuprinse în prezentul contract şi pe care contractantul are obligaţia de a le furniza în legătură cu serviciile prestate conform contractului;
6. **forța majoră** - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.
7. **conflict de interese** – prin conflict de interese se intelege orice situatie in care membrii personalului autoritatii contractante sau ai unui furnizor de servicii de achizitie care actioneaza in numele autoritatii contractante, care sunt implicati in desfasurarea procedurii de atribuire sau care pot influenta rezultatul acesteia au, in mod direct sau indirect, un interes financiar, economic sau un alt interes personal, care ar putea fi perceput ca element care compromite impartialitatea ori independenta lor in contextul procedurii de atribuire.
8. **penalitate contractuală –** despagubirea stabilita in contractul de prestare servicii ca fiind platibila de catre una din partile contractante catre cealalta parte, in caz de neindeplinire, indeplinire necorespunzatoare sau cu intarziere a obligatiilor din contract(majorari de intarziere si/sau daune-interese).
9. **zi/zile** – zi/zile calendaristice; **lună/luni** – luna/luni calendaristice; **an** - 365 zile – 12 luni.

**3. INTERPRETARE**

**3.1** In prezentul contract, cu exceptia unei prevederi contrare cuvintele la forma singular vor include forma de plural si vice versa, acolo unde acest lucru este permis de context.

**3.2** Termenul “zi” sau “zile” sau orice referire la zile reprezinta zile calendaristice daca nu se specifica in mod diferit.

**3.3** Clauzele si expresiile vor fi interpretate prin raportare la intregul contract.

**4. OBIECTUL CONTRACTULUI**

**4.1** Contractantul se obligă să presteze *Servicii organizare eveniment „Digital Innovation Zone Transformare Digitală 2.0” în perioada 28-29 martie 2024 la Iași,*conform Anexei nr. 1 la Contract - Caietul de sarcini și Anexei nr. 2 la Contract - Propunerea tehnică și financiară a Contractantului, in perioada convenită și în conformitate cu obligațiile asumate prin prezentul contract.

**4.2** Achizitorul se obligă să plătească prețul convenit în prezentul contract, pentru serviciile real prestate și receptionate conform art. 12.

**5. PRETUL CONTRACTULUI**

**5.1** (1)Preţul total convenit pentru îndeplinirea contractului este în limita valorii de …………..……. lei la care se adaugă TVA.

(2)Prețurile unitare convenite pentru îndeplinirea contractului, plătibile contractantului de către achizitor, pentru serviciile real prestate, sunt cele din Propunerea financiară a ofertantului - Anexa nr. 2 la prezentul Contract, la care se adaugă TVA valabilă la data emiterii facturii fiscale:

| **Tip de activitate** | **Cantitate** | **Preț unitar** **(LEI fără TVA)** | **Preț total** **(LEI fără TVA)** |
| --- | --- | --- | --- |
| 0 | 1 | 2 | 3 = col (1 x 2) |
| Servicii de închiriere și amenajare spații desfășurare eveniment în data de 28 martie 2024  | 1 serviciu | .........(preț unitar/ serviciu) |  |
| **Servicii de catering** pentru asigurarea a **două pauze de cafea și a unei pauze de prânz în data de** **28 martie 2024**, pentru un număr de minim 180 persoane – **maxim 200 persoane.**(*porția = 2 pauze de cafea și 1 pauză de prânz)* | 200 porții | .........(preț unitar/ porție) |  |
| **Servicii de catering** pentru asigurarea a **două pauze de cafea și a unei pauze de prânz în data de 29 martie 2024**, pentru un număr de minim 30 persoane – **maxim de 40 persoane,** în locatia pusă la dispozitie de Universitatea Tehnica Gh. Asachi Iasi.*(porția = 2 pauze de cafea și 1 pauză de prânz)* | 40 portii | .........(preț unitar/porție) |  |
| Servicii de restaurant pentru **cina de lucru din data de 28 martie 2024**, pentru un număr estimat de minim 20 - **maxim 25 de persoane** *(25 pers. x 1 cină de lucru)* | 25 porții | .........(preț unitar/ porție) |  |
| Servicii foto și video pentru evenimentul organizat în data de 28 martie 2024, în intervalul orar 10:00 – 16:00, inclusiv transmisiune live pe canale de social media | 1 serviciu | .........(preț unitar/ serviciu) |  |
| Servicii de gestionare a interacțiunii participanților în data de 28.03.2024 | 1 serviciu | .........(preț unitar/ serviciu) |  |
| Servicii de traducere simultană din limba română în limba engleză si invers, în data de 28.03.2024 (pe durata a 3 ore: 10:00-13:00) | 1 serviciu | .........(preț unitar/ serviciu) |  |
| Onorariu pentru servicii prestate de lectori în cadrul evenimentului, pentru minim 1 - **maxim 2 lectori** | **2 lectori** | **4.300,00** | **8.600,00** |
| Sticla cu capac: -capacitate 500ml; material: tritan; culoare: transparenta.Personalizare: imprimare UV sau serigrafie, 1 față, 3 logo-uri conform identitate vizuală proiect e-DIH-DIZ. | 200 Buc | .........(preț unitar/buc) |  |
| Pahar cu perete dublu si capac din bambus: -capacitate 350ml; material: borosilicat; culoare: transparenta.Personalizare: imprimare prin tampografie pe pahar, 1 față, 3 logo-uri conform identitate vizuală proiect e-DIH-DIZ. | 10 Buc | .........(preț unitar/buc) |  |
| Rucsac de laptop: -rucsac material textil, impermeabil, dimensiuni 42 x 30 x 12 cm, potrivit pt. laptop 15 inch, suport de mână, căptușeală interioară completă cu burete, curele de umăr reglabile, bretea pentru atașare la trolley, buzunare exterioare laterale, buzunar exterior frontal cu fermoar, buzunare interioare; Culoare gri.Personalizare: imprimare 1 față, 3 logo-uri conform identitate vizuală proiect e-DIHDIZ. | 10 Buc | .........(preț unitar/buc) |  |

**5.2** Prețurile unitare sunt ferme, în lei, nu se actualizează pe parcursul derulării contractului și includ toate cheltuielile necesare prestării serviciilor care fac obiectul contractului(închiriere spații/echipamente, transport, încărcare-descărcare, manipulare, montare-demontare mobilier și dotări solicitate, curățenie, inclusiv costurile pentru tot personalul implicat în aceste activități - masă, transport, cazare, deplasări, detașări, terți, produse – materiale consumabile și echipamente, personalizare obiecte promoționale, taxe etc.).

**5.3** Onorariul pentru serviciile prestate de lectori vor plătite de Prestator în concordanță cu numărul efectiv de lectori confirmați de autoritatea contractantă și care au participat la eveniment, in limita valorii maxime.

**5.4** Achizitorul nu acordă avans Contractantului.

**6. DURATA CONTRACTULUI**

**6.1** Durata contractului este de la data semnării contractului de ambele părți contractante și până la data de ***29.04.2024.***

**6.2.** Prezentul contract continuă să producă efecte juridice până la îndeplinirea tuturor obligaţiilor asumate de către ambele părţi contractante.

**7. EXECUTAREA CONTRACTULUI**

**7.1** Executarea contractului începe de la data semnării contractului de ambele părți contractante.

**8. DOCUMENTELE CONTRACTULUI**

**8.1** Contractantul va presta serviciile în condițiile stabilite prin prezentul contract, care include in ordinea enumerării, următoarele:

1. Anexa 1 - Caietul de sarcini, completat de răspunsurile la solicitările de clarificare transmise până la data limită de depunere a ofertelor (dacă este cazul);
2. Anexa 2 - Propunerea Tehnică și Propunerea Financiară a Prestatorului, inclusiv clarificările din perioada de evaluare; În cazul în care, pe parcursul executării contractului, se constată că anumite elemente ale propunerii tehnice sunt inferioare sau nu corespund cerinţelor prevăzute în Caietul de Sarcini, prevalează prevederile Caietului de Sarcini;
3. Acordul de asociere/subcontractare, daca este cazul.
4. Anexele, actele adiţionale pe care părţile vor conveni să le încheie pe perioada derulării contractului, dacă este cazul.

**9. OBLIGATIILE CONTRACTANTULUI**

**9.1** Contractantul se obligă să presteze serviciile care fac obiectul prezentului Contract,la standardele și performanțele prezentate în Propunerea tehnică și financiară - Anexa 2 la prezentul contract, și in conformitate cu cerintele din Caietul de sarcini - Anexa 1 la prezentul contract.

**9.2** Contractantul se obligă să supravegheze prestarea serviciilor, să asigure resursele umane, materialele și orice alte echipamente, fie de natură provizorie, fie definitivă cerute de si pentru contract, in măsura in care necesitatea asigurării acestora este prevăzută in contract sau se poate deduce in mod rezonabil din contract.

**9.3** Contractantul se obligă să despăgubească achizitorul impotriva oricăror:

1. Reclamatii și actiuni in justitie, ce rezultă din încalcarea unor drepturi de proprietate intelectuala (brevete, nume, marci inregistrate etc.), legate de echipamentele, materialele, instalatiile sau utilajele folosite pentru sau in legatura cu produsele furnizate;
2. Daune-interese, costuri, taxe si cheltuieli de orice natura, aferente, cu exceptia situatiei in care o astfel de incalcare rezulta din respectarea caietului de sarcini intocmit de catre achizitor.

**9.4** Cesiunea

(1) Contractantul are obligatia de a nu transfera total sau partial obligatiile sale asumate prin contract, fara sa obtina, in prealabil, acordul scris al achizitorului.

(2) Este permisă doar cesiunea creanţelor născute din prezentul contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

(3) Cesiunea nu va exonera Prestatorul de nici o responsabilitate privind garanţie sau orice alte obligaţii asumate prin contract.

(4) Contractantul se obligă să respecte prevederile art. 1.578 din Noul Cod Civil cu privire la *„Comunicarea şi acceptarea cesiunii”.*

**9.5.** Contractantul va permite accesul neîngradit al persoanelor/instituțiilor abilitate conform legii, în cazul în care aceștia efectuează verificări/controale/audit la fața locului și solicită declarații, informații, documente.

**9.6**Codul de conduita

* + 1. (1) Contractantul va acţiona întotdeauna loial şi imparţial şi ca un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu serviciile prestate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta.
		2. (2) În cazul în care Contractantul sau oricare din asociaţii săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de prestări servicii sau orice alt contract încheiat cu achizitorul, ori pentru a favoriza sau defavoriza orice persoană în legătură cu contractul sau cu orice alt contract încheiat cu acesta, achizitorul poate decide încetarea contractului, fără a aduce atingere niciunui drept anterior dobândit de prestator în baza contractului.
		3. (3) Plăţile către prestator aferente contractului vor constitui singurul venit ori beneficiu ce poate deriva din contract, şi atât prestatorul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă forma de retribuţie în legătură cu sau pentru executarea obligaţiilor din contract.
		4. (4) Contractantul şi personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum şi după încetarea contractului. În acest sens, cu excepţia cazului în care se obţine acordul scris prealabil al achizitorului, prestatorul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al prestării serviciilor ce fac obiectul prezentului contract. Totodată, Contractantul şi personalul său nu vor utiliza în dauna achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării contractului.
		5. (5) Executarea contractului nu va genera sub nicio formă cheltuieli comerciale neuzuale. Dacă apar totuşi astfel de cheltuieli, contractul poate înceta conform art. 14 din prezentul Contract. Sunt considerate cheltuieli comerciale neuzuale:

(i) comisioanele care nu sunt menţionate în contract sau care nu rezultă dintr-un contract valabil încheiat referitor la prezentul contract;

(ii) comisioanele care nu corespund unor servicii prestate şi legitime;

(iii) comisioanele plătite unui destinatar care nu este în mod clar identificat sau

(iv) comisioanele plătite unei persoane care potrivit tuturor aparenţelor este o persoană interpusă.

* + 1. (6) Contractantul va furniza achizitorului, la cerere, documente justificative cu privire la condiţiile în care se execută contractul. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.

**9.7**Drepturi de proprietate intelectuală

(1) Contractantul nu va publica articole referitoare la serviciile care fac obiectul prezentului contract si nu va face referire la aceste servicii in cursul prestarii altor servicii pentru terti si nu va divulga nicio informatie furnizata de achizitor, fara acordul scris prealabil al acestuia.

**10. OBLIGAȚIILE ACHIZITORULUI**

**10.1** Achizitorul se obligă să pună la dispoziția Contractantului orice facilități si/sau informații pe care acesta le solicită și pe care le consideră necesare indeplinirii contractului.

**10.2** Achizitorul are dreptul de a verifica prestarea serviciilor cu cerințele Caietului de sarcini și se obligă să receptioneze, potrivit art. 12, serviciile prestate.

**10.3** Achizitorul se obligă să efectueze plata aferentă serviciilor prestate în condițiile prevăzute la art. 11 din prezentul contract.

**11. MODALITĂȚI DE PLATĂ**

**11.1** Plata serviciilor prestate și a produselor recepționate se va efectua prin virament bancar (ordin de plată), în baza facturilor fiscale emise de Contractant și acceptate de Achizitor, în contul indicat de către Contractant in factura fiscală. Facturile se vor emite în baza proceselor verbale de recepție semnate de reprezentanții ambelor părți.

**11.2**Plata se va efectua în termen de maxim 30 de zile de la data primirii facturii/facturilor de către achizitor.

**12. LIVRARE ȘI RECEPȚIE**

**12.1** (1) Receptia serviciilor prestate și a livrabilelor se va face, după caz, la sediul achizitorului menționat în contract sau la locul de desfășurare a evenimentului.

(2) Recepțiile se vor consemna în **procese verbale de recepție** emise de Contractant și semnate de reprezentanții părților.

**12.2** (1) Receptia serviciilor de organizare a evenimentului se va realiza în termen de maxim 5 zile lucrătoare de la data finalizării evenimentului.

(2) Recepția serviciilor foto-video (inclusiv transmisiunea live pe canalele de social media, precum Facebook, LinkedIN, youtube. etc) prestate la data de 28.03.2024, se va realiza după predarea-primirea livrabilelor (materialelor foto și video). Livrarea materialelor foto și video brute/neprelucrate se va face în termen de 5 zile lucrătoare de la încheierea evenimentului, iar fotografiile și montajele prelucrate vor fi livrate in cel mult de 30 zile calendaristice de la încheierea evenimentului.

(3) Recepția cantitativă și calitativă a produselor promoționale se face la sediul achizitorului, la momentul livrării, pe cantitatea livrată, pe baza de proces verbal de recepție semnat de reprezentanții părților, cel mai târziu în data de 22.03.2024.

**13. SANCŢIUNI PENTRU NEINDEPLINIREA CULPABILĂ A OBLIGAŢIILOR**

**13.1** În cazul în care, din vina sa exclusivă, Contractantul nu îşi îndeplinește obligaţiile asumate prin contract/ sau le execută necorespunzător, Achizitorul are dreptul de a calcula și factura, ca penalități, o sumă echivalentă cu 0,03% pentru fiecare zi de întârziere calculată din valoarea obligaţiei neîndeplinite, până la îndeplinirea obligaţiei, dar nu mai mult decât această valoare.

**13.2** În cazul în care Achizitorul nu achită factura emisă de Contractant în termen de 10 de zile de la expirarea perioadei prevăzute la clauza 11.2, Contractantul are dreptul de a calcula și factura, ca penalități, o sumă echivalentă cu o cotă procentuală de 0,03% pe zi întârziere din valoarea neonorată a facturii, dar nu mai mult decât această valoare, până la îndeplinirea obligaţiei de plată.

**13.3** Penalitățile de întârziere datorate conform alin. 13.1 şi alin. 13.2 curg curg de drept din data scadenţei obligaţiilor asumate conform prezentului contract.

**13.4** Pentru prejudiciul provocat prin neexecutarea sau executarea necorespunzătoare a obligaţiilor asumate, care depăşeşte valoarea maximă a penalităţilor ce pot fi percepute conform alin. 13.1 şi alin. 13.2, în completare, părţile datorează daune-interese în condiţiile dreptului comun.

**13.5** Nerespectarea obligatiilor asumate prin prezentul contract de catre una dintre părți, in mod culpabil si repetat, da dreptul partii lezate de a considera contractul de drept reziliat si de a pretinde plata de daune-interese.

**14. INCETAREA SI REZILIEREA CONTRACTULUI:**

**14.1** Prezentul contract încetează in următoarele situații:

a) prin ajungere la termenul prevazut in art. 6.1 ;

b) prin executarea de către ambele părți a tuturor obligațiilor ce le revin conform prezentului contract și legislatiei aplicabile;

c) prin acordul părților consemnat în scris;

d) prin reziliere, în cazul în care una din părți nu iși execută sau execută necorespunzător obligatiile contractuale.

e) dacă faţă de una din părţi s-a dispus deschiderea procedurii falimentului prevăzută de Codul insolventei.

**14.2** Rezilierea prezentului contract nu va avea niciun efect asupra obligaţiilor deja scadente între părţile contractante si nu înlătură răspunderea părţii care în mod culpabil a cauzat încetarea contractului.

**14.3** Părţile sunt de drept în întârziere prin simplul fapt al nerespectării clauzelor prezentului contract.

**15.AMENDAMENTE**

**15.1** Părțile contractante au dreptul, pe durata indeplinirii contractului, de a conveni modificarea clauzelor contractului, prin act adițional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului, în condițiile prevăzute de legislația în vigoare.

**16. FORȚA MAJORĂ**

**16.1** Forța majoră este constatată de o autoritate competentă.

**16.2** Forța majoră exonerează părțile contractante de indeplinirea obligațiilor asumate prin prezentul contract, pe toată perioada in care aceasta acționează.

**16.3** Indeplinirea contractului va fi suspendată in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

**16.4** Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

**16.5** Nu va reprezenta o incalcare a obligatiilor din contractul de prestare servicii de catre oricare din parti situatia in care executarea obligatiilor este impiedicata de imprejurari de forta majora care apar dupa data semnarii contractului de prestare servicii de catre parti.

**16.6** Contractantul nu va raspunde pentru daune-interese/majorari de intarziere daca, si in masura in care, intarzierea in executare sau alta neindeplinire a obligatiilor din prezentul contract de prestari servicii este rezultatul unui eveniment de forta majora. In mod similar, achizitorul nu va datora majorari de intarziere pentru platile cu intarziere, pentru neexecutare sau pentru rezilierea de catre Contractant pentru neexecutare, daca, si in masura in care, intarzierea achizitorului sau alta neindeplinire a obligatiilor sale este rezultatul fortei majore.

**16.7** Cazul fortuit nu este exonerator de raspundere contractuala.

**17. SOLUTIONAREA LITIGIILOR**

**17.1** Achizitorul şi Contractantul vor depune toate eforturile pentru a rezolva pe cale amiabilă, prin tratative directe sau prin procedura medierii, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**17.2** Dacă, după 15 zile de la inceperea acestor tratative neoficiale, achizitorul și Contractantul nu reușesc să rezolve in mod amiabil o divergență contractuală, fiecare poate solicita ca disputa să se soluționeze de către instanțele judecătorești competente.

**18.SUBCONTRACTAREA – dacă este cazul**

**18.1** Autoritatea contractanta efectueaza plati corespunzatoare partii/partilor din contract indeplinite de catre subcontractantii propusi in oferta, daca acestia solicita, pentru servicii, produse sau lucrari furnizate contractantului potrivit contractului dintre contractant si subcontractant in conformitate cu dispozitiile legale aplicabile, atunci cand natura contractului permite acest lucru si daca subcontractantii propusi si-au exprimat optiunea in acest sens.

**18.2** In sensul alin. (1), subcontractorii isi vor exprima la momentul incheierii contractului de achizitie publica sau la momentul introducerii acestora in contractul de achizitie publica, dupa caz, optiunea de a fi platiti direct de catre autoritatea contractanta. Autoritatea contractanta efectueaza platile directe catre subcontractantii agreati doar atunci cand prestatia acestora este confirmata prin documente agreate de toate cele 3 parti, respectiv autoritate contractanta, contractant si subcontractant sau de autoritatea contractanta si subcontractant atunci cand, in mod nejustificat, contractantul blocheaza confirmarea executarii obligatiilor asumate de subcontractant.

**18.3** Atunci cand un subcontractant isi exprima optiunea de a fi platit direct, autoritatea contractanta are obligatia de a stabili in cadrul contractului de achizitie publica clauze contractuale obligatorii ce prevad transferul de drept al obligatiilor de plata catre subcontractant/subcontractanti pentru partea/partile din contract aferenta/aferente acestuia/acestora, in momentul in care a fost confirmata indeplinirea obligatiilor asumate prin contractul de subcontractare, in conformitate cu prevederile alin. (2).

**18.4** Autoritatea contractanta are obligatia de a solicita, la incheierea contractului de achizitie publica sau atunci cand se introduc noi subcontractanti, prezentarea contractelor incheiate intre contractant si subcontractant/ subcontractanti nominalizati in oferta sau declarati ulterior, astfel incat activitatile ce revin acestora, precum si sumele aferente prestatiilor, sa fie cuprinse in contractul de achizitie publica.

**18.5** Contractele prezentate conform prevederilor alin. (4) trebuie sa fie in concordanta cu oferta si se vor constitui in anexe la contractul de achizitie publica.

**18.6** Dispozitiile prevazute la alin. (1)-(5) nu diminueaza raspunderea contractantului in ceea ce priveste modul de indeplinire a contractului de achizitie publica.

**19. LIMBA CARE GUVERNEAZA CONTRACTUL**

**19.1** Limba care guvernează contractul este limba română.

**20. COMUNICARI**

**20.1** (1) Orice comunicare între părţi, referitoare la îndeplinirea prezentului contract, trebuie să fie transmisă şi în scris.

(2) Orice document scris trebuie înregistrat atât în momentul transmiterii cât şi în momentul primirii.

**20.2** Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**21. LEGEA APLICABILA CONTRACTULUI**

**21.1** Contractul va fi interpretat conform legilor din România.

**22. DISPOZITII FINALE**

**22.1** Conform Regulamentului (UE) 2016/679 privind protectia persoanelor fizice in ceea ce priveste prelucrarea datelor cu caracter personal, partile confirma consimtamantul clar si informat pentru prelucrarea datelor cu caracter personal, in scopul contractului.

**22.2** Anexele şi documentele contractului fac parte integranta din prezentul contract.

**Prezentul contract a fost încheiat în doua exemplare, unul pentru achizitor şi unul pentru prestator.**

Conform legislatiei in vigoare privind semnătura electronica, contractul digital semnat electronic folosind un certificat digital calificat are valoarea legală a documentelor tipărite semnate olograf și ștampilate.

|  |  |
| --- | --- |
| **ACHIZITOR (Autoritate Contractantă)**  | **CONTRACTANT (Prestator)** |
| **Agentia pentru Dezvoltare Regionala Nord-Est**  | **........................** |
| Vasile ASANDEI, Director General |  |
| Birou Juridic |  |
| Control Financiar Preventiv |  |